b'\n_START_ARTICLE_\nVelika nagrada Orl\xc3\xa9ansa 1935\n_START_SECTION_\nPoro\xc4\x8dilo\n_START_PARAGRAPH_\nDirka je potekala na isti dan kot dirki Avusrennen in Velika nagrada Pikardije. Pred dirko je pri\xc4\x8delo de\xc5\xbeevati, zato so dol\xc5\xbeino dirke skraj\xc5\xa1ali na dvajset krogov. Na \xc5\xa1tartu je povedel Robert Cazaux, Buffy je kmalu prehitel Rapha in se prebil na drugo mesto, toda v sedmem krogu je izgubil nadzor nas svojim Bugattijem, se zeletel v drevo, od tam pa ga je odbilo med gledalce. Zadel je dvanajst ljudi, eden od njih je kasneje podlegel po\xc5\xa1kodbam. Ob tem je med gledalci nastal kaos in dirko so morali prekiniti. Dotedanji odvo\xc5\xbeeni krogi so \xc5\xa1teli za kon\xc4\x8den rezultat.'